Esimerkki-ilmoittautuminen kilpailukalenterin kautta.

Mene osoitteeseen www. kilpailukalenteri.fi .

* Etusivulla näkyy suurin osa lähipäivien kisoista
* Kilpailujen tiedot
  + Kilpailulistassa näkyy kilpailujen nimi, paikkakunta ja viimeinen ilmoittautumispäivä
  + Kun klikkaat kilpailua, saat näkyviin tarkempaa tietoa kilpailuista kuten esim. ilmoittautuneet, yhteyshenkilöt, tarkempaa tietoa ilmoittautumisesta, viimeisen ilmoittautumispäivän (punaisella kirjoitettu) ja aikataulu.

Jos etsit kisaa tietyltä ajankohdalta

* Klikkaa etusivun vasemmassa laidassa olevasta palkista ”selaus”
* Sivulle tulee näkymään kolmen kuukauden viikkokalenteri. Kun klikkaat kalenterista tiettyä päivää sivulle tulee näkymään allekkain kaikki Suomessa järjestettävät kilpailut kyseisenä päivänä.

Jos etsit kisaa jossa on tietty laji

* Klikkaa etusivun vasemmassa laidassa olevasta palkista ”haku”
* Sivulle aukeaa haku, jota voit täydentää etsimäsi lajin mukaan.
* Voit hakea kisoja haluamaltasi ajanjaksolta ja piiristä.
* Erityisesti heittolajeissa ja aitajuoksussa kannattaa täyttää myös kohdat ”sarja” ja ”ikä”, jotta kilpailussa heittovälineet ja aitavälit ja –korkeus ovat oikean painoisia/kokoisia.

Ilmoittautuminen

* Kun olet valinnut kisan, johon haluat ilmoittautua klikkaa ”Ilmoittaudu kilpailuun”
* sivulle aukeaa urheilijahaku, johon täydennät urheilijan seuran, sukupuolen ja sarjan
* sivulle aukeaa lista urheilijoista, jotka sopivat urheilijahakuun asettamiisi kohtiin. Valitse urheilija, jonka haluat ilmoittaa ja klikkaa sivun alareunasta ”jatka”
* Sivulle aukeaa lajinvalinta, josta voit valita urheilijalle haluamasi lajit hänen sarjansa lajeista. Jos haluat ilmoittaa urheilijan, jonkin toisen sarjan lajiin, klikkaa ”Muut sarjat”-kohdan vierestä ”Valitse laji”. Kun olet valmis, klikkaa ”Jatka”
* Seuraavalla sivulla kysytään urheilijan ennätyksiä lajeissa, johon osallistuu. Ei ole pakollista, mutta etenkin juoksulajeissa ennätysten täyttäminen olisi tärkeää, sillä eräjaot tehdään usein ilmoittautumisen yhteydessä kerrottujen ennätysten mukaan, että samantasoiset juoksijat saisivat juosta samassa erässä. PB = personal best = ennätys ja SB = season best = tämän kauden paras tulos.
* Viimeisellä sivulla näytetään yhteenveto tiedoista jotka olet antanut ilmoittautumisessa. Jos huomaat virheen, voit palata sivuja taaksepäin klikkaamalla ”Takaisin”. Kun tiedot ovat oikein täytä vielä sähköpostisi kahteen kertaan niille varatuille paikoille ja klikkaa ”Hyväksy”. Tämän jälkeen saat antamaasi sähköpostiosoitteeseen vahvistuksen ilmoittautumisesta. Samaan sähköpostiviestiin tulee myös linkki, jonka kautta voit perua ilmoittautumisen, jos kisoihin lähtö jostain syystä peruuntuu. Ilmoittautumisen peruminen onnistuu kuitenkin vain viimeiseen ilmoittautumispäivään saakka.
* Voit ilmoittaa samoihin kisoihin myös useamman urheilijan kerralla. Tällöin sinun täytyy ilmoittautumisen alussa jättää valitsematta sarja ja/tai sukupuoli, jos ilmoittamasi urheilijat ovat eri sarjassa jne.